Küberturvalisuse kampaania, mida alustas riigi infosüsteemi amet, keskendub küberteadlikkuse tõstmisele vanemaealiste seas, kes ei ole internetiohtudest nii hästi informeeritud.
Raamatukogud aitavad vanemaealistel internetis turvaliselt toimetada
Raamatukogud üle Eesti avavad 20. novembril nõuandepunktid, kuhu vanemaealised saavad tulla oma raamatukogu töötajalt nõu küsima.
“Inimeste abistamine arvuti- ja nutiseadmete kasutamisel on raamatukogude igapäevane töö. 20. novembril pöörame aga erilist tähelepanu just internetiturvalisusele,” ütles Lääne-Virumaa keskraamatukogu peaspetsialist Lea Lehtmets.
Lääne-Virumaal avavad oma nõuandepunktid pooled maakonna raamatukogudest, mille hulgas on näiteks kõik Viru-Nigula valla raamatukogud, aga ka Haljala, Väike-Maarja, Tapa, Laekvere, Uhtna, Ulvi, Vinni-Pajusti, Jäneda, Sõmeru raamatukogu.